| Medaljeoversikt |
| --- |
| Konkurrerte for Irlands flagg Irland |
| Friidrett |
|  Paralympiske leker |
| Gull | Rio 2016 | T13 - 100 meter |
| Gull | London 2012 | T13 - 100 meter |
| Gull | London 2012 | T13 - 200 meter |
| Gull | Beijing 2008 | T13 - 100 meter |
| Gull | Beijing 2008 | T13 - 200 meter |

**Jason Smyth** (født 4. juli 1987) er en irsk friidrettsutøver, som konkurrerer i sprintløp. Han representerte Irland under Sommer-OL 2012, der han ble utslått i de innledende rundene på 100 meter. Han ble diagnotisert med stargardt disease da han var åtte år gammel, og kan derfor delta både i paralympics og i OL. Han har i dag ca 10% synsevne.

Karriere
--------

Hans første internasjonale gullmedaljer fikk han ved EM i friidrett for funksjonshemmede i 2005. Her vant han både 100 og 200 meter, på hhv. 10,96 og 21,84 sekunder.

Smith fikk gull på 60 meter ved innendørs-VM for funksjonshemmede i 2006. Han løp på 6,92, og mesterskapet ble arrangert i Sverige. Samme år vant han både 100 og 200 meter ved VM for funksjonshemmede i Assen i Nederland, med verdensrekord på begge distansene, med hhv. 10,86 og 21,83 sekunder.

Han vant gull på både 100 og 200 meter ved Paralympiske sommerleker 2008 i Beijing. 

I 2009 deltok han ved U23-EM i friidrett. Tiden hans på 10,6 i innledningsheatet holdt imidlertid ikke til en plass i finalen.

I 2010 ble han den første paralympiske deltaker som deltok i et EM i friidrett for funksjonsfriske, da han deltok ved EM i friidrett 2010 i Barcelona. Her løp han på 10,43 i innledningsheatet på 100 meter, men ble slått ut i semifinalen med tiden 10,47.

Han løp 100 meter på 10,22 i mai 2011, kun 4 hundredeler fra kvalifiseringskravet til sommer-OL 2012. Senere på året deltok han ved VM i friidrett 2011. Der løp han 100 meter på 10,57, og nådde ikke semifinalen.

I juni 2012 deltok han ved EM i friidrett 2012 i Helsingfors i Finland. På 100 meter nådde han semifinalen, der han løp på 10,52, og ble med det slått ut. Ved Paralympiske sommerleker 2012 i London vant han gull på 100 meter i klassen T13. Det ble avholdt ett innledningsheat før finalen, der Smyth løp på 10,54 og ny verdensrekord. I finalen forbedret han sin egen verdensrekord til 10,46. Også på 200 meter vant han gull med ny verdensrekord, her løp han på 21,05. 

Han vant 100 og 200 meter ved både Para-VM i friidrett 2013 og Para-EM i friidrett 2014, og vant 100 meter igjen ved Para-VM i friidrett 2015. Ved Paralympiske sommerleker 2016 vant han 100 meter.

Referanser
----------

1. ↑   www.gov.uk[Hentet fra Wikidata]
2. 1 2 3 4 5 6  Lason Smyths offisielle hjemmeside - *Biography* Arkivert 13. oktober 2012 hos Wayback Machine. besøkt 26. september 2012.
3. ↑  BBC Sport - *Paralympian Smyth misses out on place in 100m final*, besøkt 26. september 2012.
4. ↑  Irish Times - *Time now to be making those London times, folks*, besøkt 26. september 2012.
5. ↑  France 24 - *Irish sprinter becomes world’s fastest Paralympian*, besøkt 13. desember 2016.

Eksterne lenker
---------------

* (en) Offisielt nettsted Rediger på Wikidata

* (en) Jason Smyth – kategori av bilder, video eller lyd på Commons Rediger på Wikidata
* (en) Jason Smyth – IPC.infostradasports.com Rediger på Wikidata

* (en) Jason Smyth – Paralympic.org Rediger på Wikidata

* (en) Jason Smyth – Commonwealth Games Federation Rediger på Wikidata

* (en) Jason Smyth – World Athletics Rediger på Wikidata

* (en) Jason Smyth – Diamond League Rediger på Wikidata
* (en) Profil hos All-Athletics Arkivert 20. desember 2016 hos Wayback Machine.
* (en) IPC - Jason Smyth (historiske PL-resultater)
* (en) London 2012 - Jason Smyth

|  |  |
| --- | --- |
| Oppslagsverk/autoritetsdata | Prabook
 |